
Ministru kabineta rīkojums Nr. 46
Rīgā 2022. gada 1. februārī (prot. Nr. 5 36. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Pamatojoties uz Covid-19 infekcijas izplatības seku pārvarēšanas likuma 24. pantu, Ministru kabineta 2021. gada 9. oktobra rīkojuma Nr. 720 ''Par ārkārtējās situācijas izsludināšanu'' 8. un 10. punktu, kā arī ievērojot Covid-19 infekcijas izplatības pārvaldības likuma 31.1 panta otro daļu un 31.2 pantu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu 2 725 548 euro apmērā, tai skaitā:
· 1.1. 2 515 967 euro, lai segtu izdevumus, kas saistīti ar piemaksām Iekšlietu ministrijas sistēmas iestāžu amatpersonām ar speciālajām dienesta pakāpēm par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu laikposmā no 2021. gada 1. decembra līdz 2021. gada 31. decembrim, kā arī samaksu Valsts policijas amatpersonām ar speciālajām dienesta pakāpēm par virsstundu darbu laikposmā no 2021. gada 1. septembra līdz 2021. gada 31. decembrim, tai skaitā:
· 1.1.1. Valsts policijai – 2 173 615 euro;
· 1.1.2. Valsts policijas koledžai – 648 euro;
· 1.1.3. Valsts robežsardzei – 341 704 euro;
· 1.2. 209 581 euro, lai kompensētu papildu izdevumus (vidējās izpeļņas pieaugums), kas rodas, nosakot piemaksu par darbu paaugstināta riska un slodzes apstākļos un samaksu par virsstundu darbu saistībā ar Covid-19 infekcijas slimības uzliesmojumu un tā seku novēršanu, tai skaitā:
· 1.2.1. Valsts policijai – 181 063 euro;
· 1.2.2. Valsts policijas koledžai – 54 euro;
· 1.2.3. Valsts robežsardzei – 28 464 euro.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā  minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

